title: Direktiva 2014/27/EU Europskog parlamenta i Vijeća od 26. veljače 2014. o izmjeni direktiva Vijeća 92/58/EEZ, 92/85/EEZ, 94/33/EZ, 98/24/EZ i Direktive 2004/37/EZ Europskog parlamenta i Vijeća kako bi se uskladile s Uredbom (EZ) br. 1272/2008 o razvrstavanju, označivanju i pakiranju tvari i smjesa

text:
               5.3.2014

               HR

               Službeni list Europske unije

               L 65/1

      DIREKTIVA 2014/27/EU EUROPSKOG PARLAMENTA I VIJEĆA

   od 26. veljače 2014.
   o izmjeni direktiva Vijeća 92/58/EEZ, 92/85/EEZ, 94/33/EZ, 98/24/EZ i Direktive 2004/37/EZ Europskog parlamenta i Vijeća kako bi se uskladile s Uredbom (EZ) br. 1272/2008 o razvrstavanju, označivanju i pakiranju tvari i smjesa
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 153. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s redovnim zakonodavnim postupkom (2),
   budući da:

               (1)

               Na temelju članka 153. Ugovora, Europski parlament i Vijeće mogu pomoću direktiva usvojiti minimalne zahtjeve za poticanje poboljšanja, posebno u radnoj okolini, kako bi se osigurala bolja razina zaštite zdravlja i sigurnosti radnika. Takvim bi se direktivama trebalo izbjeći sprečavanje stvaranja i razvoja malih i srednjih poduzeća i njihova potencijala za stvaranje radnih mjesta. Na dobro zdravlje i sigurnosne standarde ne bi se trebalo gledati kao na ograničenja jer se radi o temeljnim pravima i trebaju se bez iznimke primjenjivati na sve sektore tržišta rada i na sve vrste poduzeća neovisno o njihovoj veličini.

               (2)

               Člankom 31. stavkom 1. Povelje o temeljnim pravima Europske unije predviđa se da svaki radnik ima pravo na radne uvjete kojima se poštuje njihovo zdravlje, sigurnost i dostojanstvo.

               (3)

               Uredbom (EZ) br. 1272/2008 Europskog parlamenta i Vijeća (3) uspostavljen je novi sustav razvrstavanja i označivanja tvari i smjesa u Uniji temeljen na Globalno usklađenom sustavu razvrstavanja i označivanja kemikalija (GHS) na međunarodnoj razini u okviru Gospodarske komisije Ujedinjenih naroda za Europu.

               (4)

               Direktive Vijeća 92/58/EEZ (4), 92/85/EEZ (5), 94/33/EZ (6) i 98/24/EZ (7) i Direktiva 2004/37/EZ Europskog parlamenta i Vijeća (8) pozivaju se na prethodne sustave razvrstavanja i označivanja. Stoga te direktive treba izmijeniti kako bi se uskladile s novim sustavom utvrđenim Uredbom (EZ) br. 1272/2008.

               (5)

               Izmjene su nužne kako bi se nadalje osigurala učinkovitost tih direktiva. Cilj je ove Direktive ne izmijeniti područje primjene tih direktiva. Namjera je ove Direktive održati, a ne smanjiti razinu zaštite radnika koju daju te direktive. Međutim, zbog stalnoga tehnološkog napretka, te bi direktive trebalo redovito revidirati u skladu s člankom 17.a Direktive Vijeća 89/391/EEZ (9) kako bi se osigurala usklađenost zakonodavstva i odgovarajuća razina zdravstvene i sigurnosne zaštite kad su opasne kemijske tvari i smjese prisutne u radnoj okolini. Posebnu pozornost treba obratiti na radnike koji su pri obavljanju svojih zanimanja svakodnevno u kontaktu s opasnim tvarima i smjesama.

               (6)

               Izmjene Direktive 92/85/EEZ ne bave se pitanjem opasnih tvari i smjesa koje mogu imati štetan učinak na trudne radnice ili radnice koje su nedavno rodile ili doje, s obzirom na to da je cilj ove Direktive samo ažuriranje referenci i terminologije iz Direktive 92/85/EEZ. Komisija bi trebala razmotriti najprikladniji način bavljenja tim pitanjem, uzimajući u obzir razvoj znanstvenih dokaza, te podrobnije razvrstati navedene učinke.

               (7)

               Izmjenama direktiva 92/85/EEZ i 94/33/EZ trebalo bi uskladiti pristup iz tih direktiva s tekstom usvojenim u okviru Direktive 98/24/EZ tako što se izrazi „označene tvari” iz točke 3. podtočke (a) odjeljka A Priloga I. Direktivi 92/85/EEZ i „razvrstane tvari i pripravci” iz točke 3. podtočke (a) odjeljka I. Priloga Direktivi 94/33/EZ zamjenjuju s „tvari i smjese koje zadovoljavaju kriterije za razvrstavanje”. Ovom se Direktivom ne uvode obveze za poslodavce u pogledu razvrstavanja, označivanja i pakiranja tvari i smjesa obuhvaćenih Uredbom (EZ) br. 1272/2008. Bez obzira na to stavljaju li se tvari i smjese na tržište, poslodavac mora procijeniti rizik za sva opasna kemijska sredstva u skladu s Direktivom 98/24/EZ.

               (8)

               Odjeljak I. točka 2. i odjeljak II. točka 1. Priloga Direktivi 94/33/EZ sadržava upućivanja na direktive Vijeća 90/679/EEZ (10) i 90/394/EEZ (11) koje su stavljene izvan snage. Navedena upućivanja stoga se moraju zamijeniti upućivanjem na mjerodavne odredbe Direktive 2000/54/EZ Europskog parlamenta i Vijeća (12) i Direktive 2004/37/EZ.

               (9)

               U skladu s člankom 154. Ugovora Komisija se savjetovala sa socijalnim partnerima o mogućem smjeru djelovanja Unije na tom području te su socijalni partneri naznačili da bi od koristi bila pojašnjenja, posebno u slučaju malih i srednjih poduzeća.

               (10)

               Nakon tog savjetovanja Komisija je ocijenila da je djelovanje Unije poželjno te se posavjetovala sa socijalnim partnerima o sadržaju predviđenog prijedloga u skladu s člankom 154. Ugovora.

               (11)

               Nakon te druge faze savjetovanja socijalni partneri nisu htjeli započeti postupak koji bi mogao dovesti do zaključenja sporazuma kako je predviđeno člankom 155. Ugovora,

         DONIJELI SU OVU DIREKTIVU:
   Članak 1.
   Izmjene Direktive 92/58/EEZ
   Direktiva 92/58/EEZ mijenja se kako slijedi:

               1.

               U članku 1. stavak 2. zamjenjuje se sljedećim:
               „2.   Ova se Direktiva ne primjenjuje na znakove za stavljanje opasnih tvari i pripravaka, proizvoda i/ili opreme na tržište, osim ako se druge odredbe Unije posebno na nju pozivaju.”

               2.

               U Prilogu I. odjeljak 12. zamjenjuje se sljedećim:
               12.   Površine, prostori ili ograđeni prostori koji se koriste za pohranu znatnih količina opasnih tvari ili smjesa moraju se označiti prikladnim znakom upozorenja iz odjeljka 3.2. Priloga II. ili na način naveden u odjeljku 1. Priloga III., osim ako su oznake na pojedinoj ambalaži ili spremnicima odgovarajuće za tu svrhu.
               Ako ne postoji odgovarajući znak upozorenja u odjeljku 3.2. Priloga II. radi upozoravanja na opasne kemijske tvari ili smjese, mora se koristiti odgovarajući piktogram opasnosti, kao što je utvrđeno u Prilogu V. Uredbi (EZ) br. 1272/2008 Europskog parlamenta i Vijeća (13).

               3.

               U Prilogu II. odjeljak 3.2. mijenja se kako slijedi:

                           (a)

                           briše se znak upozorenja „štetni ili nadražujući materijal”;

                           (b)

                           dodaje se sljedeća bilješka u vezi sa znakom upozorenja „opća opasnost”:

                                       „***

                                       Ovaj znak upozorenja ne koristi se radi upozoravanja na opasne kemijske tvari ili smjese, osim kada se rabi u skladu s drugim stavkom odjeljka 5. Priloga III. za označivanje skladišta opasnih tvari ili smjesa.”

               4.

               Prilog III. mijenja se kako slijedi:

                           (a)

                           odjeljak 1. zamjenjuje se sljedećim:

                                       „1.

                                       Spremnici koji se rabe pri radu s kemijskim tvarima ili smjesama koje su razvrstane kao opasne u skladu s kriterijima za bilo koji razred fizikalne opasnosti ili opasnosti za zdravlje u skladu s Uredbom (EZ) br. 1272/2008 te spremnici koji se rabe za skladištenje takvih opasnih tvari ili smjesa, zajedno s vidljivim cijevima koje sadržavaju ili kojima se prenose takve opasne tvari i smjese, moraju biti označeni odgovarajućim piktogramima opasnosti u skladu s navedenom Uredbom.
                                       Prvi stavak ne odnosi se na spremnike koji se upotrebljavaju pri radu u kratkom razdoblju ni na spremnike čiji se sadržaj često mijenja, ako su pritom poduzete odgovarajuće alternativne mjere, posebno u pogledu informiranja i/ili osposobljavanja, kojima se jamči jednaka razina zaštite.
                                       Oznake iz stavka 1. mogu biti:

                                                   —

                                                   zamijenjene znakovima upozorenja iz Priloga II. koji sadržavaju jednake piktograme ili simbole. Ako u odjeljku 3.2. Priloga II. ne postoji odgovarajući znak upozorenja, mora se uporabiti odgovarajući piktogram opasnosti određen u Prilogu V. Uredbi (EZ) br. 1272/2008,

                                                   —

                                                   dopunjene dodatnim informacijama, kao što su ime i/ili formula opasne tvari ili smjese te pojedinosti o opasnosti,

                                                   —

                                                   za prenošenje spremnika na mjestu rada, zamijenjene ili dopunjene znakovima koji se u cijeloj Uniji primjenjuju za prijevoz opasnih tvari ili smjesa.”;

                           (b)

                           u prvom i drugom stavku odjeljka 5. riječ „pripravci” zamjenjuje se riječju „smjese”.

         Članak 2.
   Izmjena Direktive 92/85/EEZ
   Prilog I. Direktivi 92/85/EEZ mijenja se kako slijedi:

               1.

               Odjeljak A mijenja se kako slijedi:

                           (a)

                           točka 2. zamjenjuje se kako slijedi:
                           „2.   Biološka sredstva
                           Biološki agensi rizičnih skupina 2., 3. i 4. u smislu članka 2. drugog stavka točaka 2., 3. i 4. Direktive 2000/54/EZ Europskog parlamenta i Vijeća (14), ako je poznato da ta sredstva ili terapijske mjere izazvane tim sredstvima ugrožavaju zdravlje trudnica i nerođene djece i ako još nisu navedeni u Prilogu II.

                           (b)

                           točka 3. mijenja se kako slijedi:

                                       i.

                                       točka (a) zamjenjuje se sljedećim:

                                                   „(a)

                                                   tvari i smjese koje udovoljavaju kriterijima za razvrstavanje utvrđenim Uredbom (EZ) br. 1272/2008 Europskog parlamenta i Vijeća (15) u jednom ili više razreda i kategorija opasnosti s jednim ili više sljedećih stavaka o opasnosti, ako već nisu navedene u Prilogu II.:

                                                               —

                                                               mutageni učinak na zametne stanice 1.A, 1.B ili 2. kategorije (H340, H341),

                                                               —

                                                               karcinogenost 1.A, 1.B ili 2. kategorije (H350, H350i, H351),

                                                               —

                                                               reproduktivna toksičnost 1.A, 1.B ili 2. kategorije ili dodatne kategorije za učinke na dojenje ili putem dojenja (H360, H360D, H360FD, H360Fd, H360Df, H361, H361d, H361fd, H362),

                                                               —

                                                               specifična toksičnost za ciljne organe nakon jednokratnog izlaganja 1. ili 2. kategorije (H370, H371).

                                       ii.

                                       točka (b) zamjenjuje se sljedećim:

                                                   „(b)

                                                   kemijska sredstva u Prilogu I. Direktivi 2004/37/EZ Europskog parlamenta i Vijeća (16);

               2.

               Odjeljak B zamjenjuje se sljedećim:
               „B   Postupci
               Industrijski postupci popisani u Prilogu I. Direktivi 2004/37/EZ.”

         Članak 3.
   Izmjene Direktive 94/33/EZ
   Prilog Direktivi 94/33/EZ mijenja se kako slijedi:

               1.

               Odjeljak I. mijenja se kako slijedi:

                           (a)

                           u točki 2. točka (a) zamjenjuje se sljedećim:

                                       „(a)

                                       Biološki agensi rizičnih skupina 3. i 4. u smislu članka 2. drugog stavka, točaka 3. i 4. Direktive 2000/54/EZ Europskog parlamenta i Vijeća (17).

                           (b)

                           točka 3. mijenja se kako slijedi:

                                       i.

                                       točka (a) zamjenjuje se sljedećim:

                                                   „(a)

                                                   tvari i smjese koje udovoljavaju kriterijima za razvrstavanje utvrđenima Uredbom (EZ) br. 1272/2008 Europskog parlamenta i Vijeća (18) u jednom ili više sljedećih razreda i kategorija opasnosti s jednom ili više sljedećih oznaka upozorenja:

                                                               —

                                                               akutna toksičnost, 1., 2. ili 3. kategorija (H300, H310, H330, H301, H311, H331),

                                                               —

                                                               nadraživanje kože, kategorija 1.A, 1.B ili 1.C (H314),

                                                               —

                                                               zapaljivi plin, 1. ili 2. kategorija (H220, H221);

                                                               —

                                                               zapaljivi aerosoli, 1. kategorija (H222);

                                                               —

                                                               zapaljiva tekućina, 1. ili 2. kategorija (H224, H225);

                                                               —

                                                               eksplozivi, kategorije ‚nestabilnih eksploziva’ ili eksplozivi podrazreda 1.1., 1.2., 1.3., 1.4., 1.5. (H200, H201, H202, H203, H204, H205),

                                                               —

                                                               samoreagirajuće tvari i smjese vrste A, B, C ili D (H240, H241, H242),

                                                               —

                                                               organski peroksidi vrste A ili B (H240, H241),

                                                               —

                                                               specifična toksičnost za ciljne organe nakon jednokratnog izlaganja, 1. ili 2. kategorija (H370, H371),

                                                               —

                                                               specifična toksičnost za ciljne organe nakon ponavljanog izlaganja, 1. ili 2. kategorija (H372, H373),

                                                               —

                                                               preosjetljivost dišnih putova, 1. kategorija, potkategorija 1.A ili 1.B (H334),

                                                               —

                                                               preosjetljivost kože, 1. kategorija, potkategorija 1.A ili 1.B (H317),

                                                               —

                                                               karcinogenost, kategorija 1.A, 1.B ili 2. (H350, H350i, H351),

                                                               —

                                                               mutageni učinak na zametne stanice, kategorija 1.A, 1.B ili 2. (H340, H341),

                                                               —

                                                               reproduktivna toksičnost kategorije 1.A ili 1.B (H360, H360F, H360FD, H360Fd, H360D, H360Df).

                                       ii.

                                       točka (b) se briše;

                                       iii.

                                       točka (c) se briše;

                                       iv.

                                       točka (d) zamjenjuje se sljedećim:

                                                   „(d)

                                                   tvari i smjese iz članka 2. točke (a) podtočke ii. Direktive 2004/37/EZ Europskog parlamenta i Vijeća (19);

               2.

               U odjeljku II. točka 1. zamjenjuje se sljedećim:

                           „1.

                           Postupci na radu iz Priloga I. Direktivi 2004/37/EZ.”

         Članak 4.
   Izmjene Direktive 98/24/EZ
   Direktiva 98/24/EZ mijenja se kako slijedi:

               1.

               U članku 2. točka (b) mijenja se kako slijedi:

                           (a)

                           podtočka i. zamjenjuje se sljedećim:

                                       „i.

                                       svako kemijsko sredstvo koje ispunjava kriterije za razvrstavanje kao opasno u bilo koji razred fizikalne opasnosti i/ili opasnosti za zdravlje iz Uredbe (EZ) br. 1272/2008 Europskog parlamenta i Vijeća (20), neovisno o tome je li to kemijsko sredstvo razvrstano u navedenoj uredbi;

                           (b)

                           podtočka ii. briše se;

                           (c)

                           podtočka iii. zamjenjuje se sljedećim:

                                       „iii.

                                       svako kemijsko sredstvo, iako po mjerilima za razvrstavanje nije opasno u skladu s ovim člankom točkom (b) podtočkom i., može zbog svojih fizikalno-kemijskih, kemijskih ili toksikoloških svojstava i načina na koji se koristi ili je prisutno na radnome mjestu predstavljati rizik za sigurnost i zdravlje radnika, uključujući svako kemijsko sredstvo kojemu je u skladu s člankom 3. dodijeljena granična vrijednost profesionalne izloženosti.”

               2.

               U članku 4. stavku 1. druga alineja zamjenjuje se sljedećim:

                           „—

                           informacije o sigurnosti i zdravlju koje osigurava dobavljač (npr. odgovarajući sigurnosni list u skladu s Uredbom (EZ) br. 1907/2006 Europskog parlamenta i Vijeća (21)),

               3.

               Članak 8. mijenja se kako slijedi:

                           (a)

                           u stavku 1. četvrta alineja zamjenjuje se sljedećim:

                                       „—

                                       pristup bilo kojem sigurnosno-tehničkom listu koji ustupa dobavljač u skladu s člankom 31. Uredbe (EZ) br. 1907/2006;”;

                           (b)

                           stavak 3. zamjenjuje se sljedećim:
                           „3.   Države članice mogu poduzeti potrebne mjere kojima se jamči da će proizvođač ili dobavljač poslodavcu na njegov zahtjev omogućiti pristup svim informacijama o opasnim kemijskim sredstvima potrebnim za primjenu članka 4. stavka 1. ove Direktive, sve dok ni Uredba (EZ) br. 1907/2006 ni Uredba (EZ) br. 1272/2008 ne uključuju obvezu dostavljanja informacija.”

         Članak 5.
   Izmjene Direktive 2004/37/EZ
   Direktiva 2004/37/EZ mijenja se kako slijedi:

               1.

               U članku 1. stavak 4. zamjenjuje se sljedećim:
               „4.   U pogledu azbesta, koji je uređen Direktivom 2009/148/EZ Europskog parlamenta i Vijeća (22), odredbe ove Direktive primjenjuju se uvijek kada se njima predviđa viša razina zaštite zdravlja i sigurnosti na radu.

               2.

               članak 2. mijenja se kako slijedi:

                           (a)

                           točka (a) zamjenjuje se sljedećom:
                           „(a)   ‚karcinogena tvar’ znači:

                                       i.

                                       tvar ili smjesa koja udovoljava kriterijima za razvrstavanje u kategoriji karcinogena 1.A ili 1.B utvrđenima u Prilogu I. Uredbi (EZ) br. 1272/2008 Europskog parlamenta i Vijeća (23);

                                       ii.

                                       tvar, smjesa ili postupak iz Priloga I. ovoj Direktivi kao i tvar ili smjesa koji se ispušta pri postupku iz navedenog Priloga;

                           (b)

                           točka (b) zamjenjuje se sljedećim:
                           „(b)   ‚mutagena tvar’ znači: tvar ili smjesa koja udovoljava kriterijima za razvrstavanje u kategoriji 1.A ili 1.B mutagena zametnih stanica utvrđenih u Prilogu I. Uredbi (EZ) br. 1272/2008;”.

               3.

               U članku 4. stavku 1. riječ „pripravkom” zamjenjuje se riječju „smjesom”.

               4.

               U članku 5. stavku 2. riječ „pripravkom” zamjenjuje se riječju „smjesom”.

               5.

               U članku 6. točki (b) riječi „pripravci koji” zamjenjuju se riječima „smjese koje”.

               6.

               U naslovu Priloga I. riječ „pripravaka” zamjenjuje se riječju „3smjesa”.

         Članak 6.
   Prenošenje
   1.   Države članice donose zakone i druge propise potrebne za usklađivanje s ovom Direktivom najkasnije do 1. lipnja 2015. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih mjera nacionalnog prava koje donesu u području na koje se odnosi ova Direktiva.
   Članak 7.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Članak 8.
   Adresati
   Ova je Direktiva upućena državama članicama.

      Sastavljeno u Strasbourgu 26. veljače 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  SL C 204, 9.8.2008., str. 47.

      (2)  Stajalište Europskog parlamenta od 4. veljače 2014. (još nije objavljeno u Službenom listu) i Odluka Vijeća od 20. veljače 2014.

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.) (Posebno izdanje na hrvatskom jeziku, poglavlje 13., svezak 20., str. 3.).

      (4)  Direktiva Vijeća 92/58/EEZ od 24. lipnja 1992. o minimalnim zahtjevima za postavljanje sigurnosnih znakova i/ili znakova za zaštitu zdravlja na radu (deveta pojedinačna direktiva u smislu članka 16. stavka 1. Direktive 89/391/EEZ) (SL L 245, 26.8.1992., str. 23.) (Posebno izdanje na hrvatskom jeziku, poglavlje 5., svezak 3., str. 71.).

      (5)  Direktiva Vijeća 92/85/EEZ od 19. listopada 1992. o uvođenju mjera za poticanje poboljšanja sigurnosti i zdravlja na radu trudnih radnica te radnica koje su nedavno rodile ili doje (deseta pojedinačna direktiva u smislu članka 16. stavka 1. Direktive 89/391/EEZ) (SL L 348, 28.11.1992., str. 1.) (Posebno izdanje na hrvatskom jeziku, poglavlje 5., svezak 4., str. 73.).

      (6)  Direktiva Vijeća 94/33/EZ od 22. lipnja 1994. o zaštiti mladih ljudi na radu (SL L 216, 20.8.1994., str. 12.) (Posebno izdanje na hrvatskom jeziku, poglavlje 5., svezak 5., str. 106.).

      (7)  Direktiva Vijeća 98/24/EZ od 7. travnja 1998. o zaštiti zdravlja i sigurnosti radnika na radu od rizika povezanih s kemijskim sredstvima (četrnaesta pojedinačna direktiva u smislu članka 16. stavka 1. Direktive 89/391/EEZ) (SL L 131, 5.5.1998., str. 11.) (Posebno izdanje na hrvatskom jeziku, poglavlje 5., svezak 6., str. 37.).

      (8)  Direktiva 2004/37/EZ Europskog parlamenta i Vijeća od 29. travnja 2004. o zaštiti radnika od rizika zbog izloženosti karcinogenim ili mutagenim tvarima na radu (šesta pojedinačna direktiva u smislu članka 16. stavka 1. Direktive Vijeća 89/391/EEZ) (SL L 158, 30.4.2004., str. 50.) (Posebno izdanje na hrvatskom jeziku, poglavlje 5., svezak 4., str. 258.).

      (9)  Direktiva Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (SL L 183, 29.6.1989., str. 1.) (Posebno izdanje na hrvatskom jeziku, poglavlje 5., svezak 4., str. 50.).

      (10)  Direktiva Vijeća 90/679/EEZ od 26. studenoga 1990. o zaštiti radnika od rizika povezanih s izlaganjem biološkim agensima na radu (sedma pojedinačna direktiva u smislu članka 16. stavka 1. Direktive 89/391/EEZ) (SL L 374, 31.12.1990., str. 1.).

      (11)  Direktiva Vijeća 90/394/EEZ od 28. lipnja 1990. o zaštiti radnika od rizika povezanih s izlaganjem karcinogenim tvarima na radu (šesta pojedinačna direktiva u smislu članka 16. stavka 1. Direktive 89/391/EEZ) (SL L 196, 26.7.1990., str. 1.).

      (12)  Direktiva 2000/54/EZ Europskog parlamenta i Vijeća od 18. rujna 2000. o zaštiti radnika od rizika povezanih s izlaganjem biološkim agensima na radu (sedma pojedinačna direktiva u smislu članka 16. stavka 1. Direktive 89/391/EEZ) (SL L 262, 17.10.2000., str. 21.) (Posebno izdanje na hrvatskom jeziku, poglavlje 5., svezak 6., str. 71.).

      (13)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ te o izmjeni Uredbe (EZ) br. 1907/2006 (SL L 353, 31.12.2008., str. 1.) (Posebno izdanje na hrvatskom jeziku, poglavlje 13., svezak 20., str. 3.).”

      (14)  Direktiva 2000/54/EZ Europskog parlamenta i Vijeća od 18. rujna 2000. o zaštiti radnika od rizika povezanih s izlaganjem biološkim agensima na radu (sedma pojedinačna direktiva u smislu članka 16. stavka 1. Direktive 89/391/EEZ) (SL L 262, 17.10.2000., str. 21.) (Posebno izdanje na hrvatskom jeziku, poglavlje 5., svezak 6., str. 71.).”;

      (15)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage direktiva 67/548/EEZ i 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.) (Posebno izdanje na hrvatskom jeziku, poglavlje 13., svezak 20, str. 3.).”;

      (16)  Direktiva 2004/37/EZ Europskog parlamenta i Vijeća od 29. travnja 2004. o zaštiti radnika od rizika zbog izloženosti karcinogenim ili mutagenim tvarima na radu (šesta pojedinačna direktiva u smislu članka 16. stavka 1. Direktive Vijeća 89/391/EEZ) (SL L 158, 30.4.2004., str. 50.) (Posebno izdanje na hrvatskom jeziku, poglavlje 5., svezak 4., str. 258.).”

      (17)  Direktiva 2000/54/EZ Europskog parlamenta i Vijeća od 18. rujna 2000. o zaštiti radnika od rizika povezanih s izlaganjem biološkim agensima na radu (sedma pojedinačna direktiva u smislu članka 16. stavka 1. Direktive 89/391/EEZ) (SL L 262, 17.10.2000., str. 21.) (Posebno izdanje na hrvatskom jeziku, poglavlje 5., svezak 6., str. 71.).”;

      (18)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.) (Posebno izdanje na hrvatskom jeziku, poglavlje 13., svezak 20., str. 3.).”;

      (19)  Direktiva 2004/37/EZ Europskog parlamenta i Vijeća od 29. travnja 2004. o zaštiti radnika od rizika zbog izloženosti karcinogenim ili mutagenim tvarima na radu (šesta pojedinačna direktiva u smislu članka 16. stavka 1. Direktive Vijeća 89/391/EEZ) (SL L 158, 30.4.2004., str. 50.) (Posebno izdanje na hrvatskom jeziku, poglavlje 5., svezak 4., str. 258.).”

      (20)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.) (Posebno izdanje na hrvatskom jeziku, poglavlje 13., svezak 20., str. 3.).”;

      (21)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije, te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Direktive Vijeća 76/769/EEZ te direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.) (Posebno izdanje na hrvatskom jeziku, poglavlje 13., svezak 23., str. 3.).”

      (22)  Direktiva 2009/148/EZ Europskog parlamenta i Vijeća od 30. studenoga 2009. o zaštiti radnika od rizika povezanih s izlaganjem azbestu na radu (SL L 330, 16.12.2009., str. 28.).”;

      (23)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.) (Posebno izdanje na hrvatskom jeziku, poglavlje 13., svezak 20., str. 3.).”;


title: 76/766/EEZ: Direktiva Vijeća od 27. srpnja 1976. o usklađivanju zakonodavstava država članica u odnosu na alkoholne tablice

text:
               13/Sv. 024

               HR

               Službeni list Europske unije

               9

         31976L0766

               L 262/149

               SLUŽBENI LIST EUROPSKE UNIJE

               27.07.1976.

      DIREKTIVA VIJEĆA

   od 27. srpnja 1976.
   o usklađivanju zakonodavstava država članica u odnosu na alkoholne tablice
   (76/766/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnog odbora (2),
   budući da u nekoliko država članica postoje zakoni o određivanju alkoholne jakosti smjese vode i etanola i budući da se ti zakoni razlikuju od jedne do druge države članice te tako stvaraju prepreke trgovini; budući da je stoga za to područje potrebno usklađivanje u Zajednici i uspostava zajedničke definicije;
   budući da je Vijeće u svojoj rezoluciji od 17. prosinca 1973. (3) o industrijskoj politici pozvalo Komisiju da mu do 1. prosinca 1974. dostavi prijedlog Direktive o alkoholometriji i alkoholometrima;
   budući da je usklađivanje zakona i drugih propisa u odnosu na metode određivanja alkoholne jakosti iz rezultata provedenih mjerenja bitno i kao dopuna Direktivi o usklađivanju alkoholometara i alkoholnih areometara kako bi se u cijelosti uklonio rizik dvoznačnosti ili spora,
   DONIJELO JE OVU DIREKTIVU:
   Članak 1.
   Ova Direktiva određuje metodu izražavanja alkoholne jakosti po obujmu ili masi, kako je određeno u Prilogu, te daje formulu koja omogućuje izradu tablica za računanje alkoholne jakosti na temelju provedenih mjerenja.
   Članak 2.
   Od 1. siječnja 1980. države članice ne mogu sumnjati u vrijednosti alkoholne jakosti izvedene iz alkoholometrijskih tablica izrađenih prema formuli iz Priloga i iz mjerenja provedenih alkoholometrima ili alkoholnim areometrima koji nose EEZ oznake i znakove ili instrumentima koji pružaju najmanje njima istovrijedan stupanj točnosti koja se temelji na uporabi tih tablica ili instrumenata.
   Članak 3.
   Znakovi za označivanje alkoholne jakosti spomenuti u članku 2. i određeni u Prilogu su sljedeći:

               „% vol” za alkoholnu jakost po obujmu, a

               „% mas” za alkoholnu jakost po masi.

         Članak 4.
   Od 1. siječnja 1980. države članice zabranjuju uporabu alkoholnih jakosti koje nisu u skladu sa zahtjevima ove Direktive.
   Članak 5.
   1.   Države članice donose i objavljuju mjere potrebne za usklađivanje s ovom Direktivom u razdoblju od 24 mjeseca od njezina priopćenja i o tome odmah obavješćuju Komisiju.
   One se primjenjuju najkasnije od 1. siječnja 1980.
   2.   Države članice obavješćuju Komisiju o tekstovima glavnih odredaba nacionalnog prava koje donesu u području na koje se odnosi ova Direktiva.
   Članak 6.
   Ova je Direktiva upućena državama članicama.

      Sastavljeno u Bruxellesu 27. srpnja 1976.

            Za Vijeće

            Predsjednik

         M. van der STOEL

      (1)  SL C 76, 7.4.1975., str. 39.

      (2)  SL C 248, 29.10.1975., str. 22.

      (3)  SL C 117, 31.12.1973., str. 1.
   PRILOG

      ALKOHOLNA JAKOST

   1.   DEFINICIJE
   „Alkoholna jakost po obujmu” smjese vode i etanola omjer je obujma čistog alkohola u toj smjesi pri 20 °C prema ukupnomu obujmu smjese pri istoj temperaturi.
   „Alkoholna jakost po masi” smjese vode i etanola omjer je mase čistog alkohola u toj smjesi pri 20 °C prema ukupnoj masi smjesi pri istoj temperaturi.
   2.   IZRAŽAVANJE ALKOHOLNE JAKOSTI
   Alkoholna jakost izražava se u dijelovima alkohola prema sto dijelova smjese.
   Odgovarajući znakovi su:

               „% vol” za alkoholnu jakost po obujmu, a

               „% mas” za alkoholnu jakost po masi.

         3.   ODREĐIVANJE ALKOHOLNE JAKOSTI
   Postupci za određivanje alkoholne jakosti instrumentima predviđenima u Direktivi Vijeća od 27. srpnja 1976. o usklađivanju zakonodavstava država članica i odnosu na alkoholometre i alkoholne areometre (1) jesu sljedeći:

               —

               očitavanje alkoholometra ili alkoholnog areometra pri temperaturi smjese,

               —

               mjerenje temperature smjese.

         Rezultati se dobivaju iz međunarodnih alkoholnih tablica.
   4.   FORMULA ZA IZRAČUNAVANJE MEĐUNARODNIH ALKOHOLNIH TABLICA ZA SMJESE VODE I ETANOLA
   Gustoća „ρ”, izražena u kilogramima po kubičnome metru (kg/m3) smjese vode i etanola pri temperaturi (t) izraženoj u stupnjevima Celzija dana je sljedećom formulom kao funkcija:

               —

               udjela mase „p”, izraženog u obliku decimalnoga broja (2),

               —

               temperature „t”, izražene u stupnjevima Celzija (IPTS-68),

               —

               niže navedenih brojčanih koeficijenata.

         Ta formula vrijedi za temperaturno područje od –20 do + 40 °C.

               n

               =

               5

               m1

               =

               11

               m2

               =

               10

               m3

               =

               9

               m4

               =

               4

               m5

               =

               2

         BROJČANI KOEFICIJENTI U FORMULI

               k

               Ak

               kg/m3

               Bk

               1

               9,982012300 · 102

               –2,0618513 · 10–1 kg/(m3 · °C)

               2

               –1,929769495 · 102

               –5,2682542 · 10–3 kg/(m3 · °C2)

               3

               3,891238958 · 102

               3,6130013 · 10–5 kg/(m3 · °C3)

               4

               –1,668103923 · 103

               –3,8957702 · 10–7 kg/(m3 · °C4)

               5

               1,35221441 · 104

               7,1693540 · 10–9 kg/(m3 · °C5)

               6

               –8,829278388 · 104

               –9,9739231 · 10–11 kg/(m3 · °C6)

               7

               3,062874042 · 105

               8

               –6,138381234 · 105

               9

               7,470172998 · 105

               10

               –5,478461354 · 105

               11

               2,234460334 · 105

               12

               –3,903285426 · 104

                  C
                  1,k

               kg/(m3 · °C)

                  C
                  2,k

               kg/(m3 · °C2)

               1

               1,693443461530087 · 10–1

               –1,193013005057010 · 10–2

               2

               –1,046914743455169 · 101

               2,517399633803461 · 10–1

               3

               7,196353469546523 · 101

               –2,170575700536993

               4

               –7,047478054272792 · 102

               1,353034988843029 · 101

               5

               3,924090430035045 · 103

               –5,029988758547014 · 101

               6

               –1,210164659068747 · 104

               1,096355666577570 · 102

               7

               2,248646550400788 · 104

               –1,422753946421155 · 102

               8

               –2,605562982188164 · 104

               1,080435942856230 · 102

               9

               1,852373922069467 · 104

               –4,414153236817392 · 101

               10

               –7,420201433430137 · 103

               7,442971530188783

               11

               1,285617841998974 · 103

               k

                  C
                  3,k

               kg/(m3 · °C3)

                  C
                  4,k

               kg/(m3 · °C4)

                  C
                  5,k

               kg/(m3 · °C5)

               1

               –6,802995733503803 · 10–4

               4,075376675622027 · 10–6

               –2,788074354782409 · 10–8

               2

               1,876837790289664 · 10–2

               –8,763058573471110 · 10–6

               1,345612883493354 · 10–8

               3

               –2,002561813734156 · 10–1

               6,515031360099368 · 10–6

               4

               1,022992966719220

               –1,515784836987210 · 10–6

               5

               –2,895696483903638

               6

               4,810060584300675

               7

               –4,672147440794683

               8

               2,458043105903461

               9

               –5,411227621436812 · 10–1

      (1)  SL L 262, 27.9.1976., str. 143.

      (2)  Primjer: za 12 % udjela mase p = 0,12.


title: 88/661/EEZ: Direktiva Vijeća od 19. prosinca 1988. o zootehničkim standardima koji se primjenjuju na uzgojno valjane svinje

text:
               03/Sv. 018

               HR

               Službeni list Europske unije

               3

         31988L0661

               L 382/36

               SLUŽBENI LIST EUROPSKE UNIJE

               19.12.1988.

      DIREKTIVA VIJEĆA

   od 19. prosinca 1988.
   o zootehničkim standardima koji se primjenjuju na uzgojno valjane svinje
   (88/661/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, posebno njegov članak 43.
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da uzgoj i proizvodnja svinja zauzimaju vrlo značajno mjesto u poljoprivredi Zajednice; budući da oni mogu biti izvor prihoda za dio stanovništva koje živi od poljoprivrede;
   budući da uzgoj svinja treba poticati; budući da zadovoljavajući rezultati u tom području ovise ponajviše o korištenju čistih pasmina ili hibrida uzgojno valjanih životinja;
   budući da je većina država članica do sada nastojala, kao dio svoje nacionalne politike uzgoja, poticati proizvodnju stoke koja udovoljava posebnim zootehničkim standardima; budući da postojanje neusklađenosti u provedbi politika može ometati trgovinu unutar Zajednice;
   budući da, ako neusklađenosti treba otkloniti da bi se time povećala poljoprivredna proizvodnost u toj grani, trgovina unutar Zajednice svim uzgojno valjanim svinjama se mora postupno liberalizirati; budući da potpuna liberalizacija trgovine pretpostavlja naredno dodatno usklađivanje, naročito u pogledu odobravanja za uzgoj i kriterija koji reguliraju upis u matične knjige ili uzgojne upisnike;
   budući da se mora omogućiti državama članicama da zahtijevaju predočavanje certifikata sastavljenih sukladno postupku Zajednice;
   budući da treba poduzeti provedbene mjere; budući da za primjenu takvih mjera treba propisati postupak kojim se utvrđuje uska suradnja između država članica i Komisije unutar Stalnog odbora za zootehniku osnovan u skladu s Odlukom Vijeća 77/505/EEZ (4);
   budući da do donošenja daljnjih odluka Zajednice, države članice mogu nastaviti primjenjivati svoje nacionalne odredbe u skladu s općim pravilima propisanim u Ugovoru;
   budući da treba osigurati da se uzgojno valjane svinje ne mogu uvoziti iz država koje nisu članice pod uvjetima koji su povoljniji od onih koji se primjenjuju unutar Zajednice;
   budući da je, imajući na umu posebne uvjete primjenjive u Španjolskoj i Portugalu, potrebno omogućiti dodatni vremenski rok za provedbu ove Direktive,
   DONIJELO JE OVU DIREKTIVU:
   POGLAVLJE I.

      Definicije

   Članak 1.
   Za potrebe ove Direktive, primjenjuju se sljedeće definicije:

               (a)

                  uzgojno valjana svinja čiste pasmine: svaka svinja čiji su roditelji i roditelji njihovih roditelja upisani ili registrirani u matičnim knjigama iste pasmine i koja je i sama upisana ili registrirana i udovoljava uvjetima za upis u takvu matičnu knjigu;

               (b)

                  uzgojno valjana hibridna svinja: svaka svinja koja udovoljava sljedećim kriterijima:

                           1.

                           uzgojena je namjernim križanjem:

                                       —

                                       između različite pasmine ili linije uzgojno valjanih svinja čistih pasmina,

                                       —

                                       između životinja koje su i same rezultat križanja različite pasmine ili linije,

                                       —

                                       ili između životinja čistih pasmina i životinja koje pripadaju jednoj ili drugoj gore navedenoj kategoriji;

                           2.

                           mora biti upisana u uzgojni upisnik;

               (c)

                  matična knjiga: svaka knjiga, datoteka ili sredstvo s podacima:

                           —

                           koju vodi bilo uzgojno udruženje službeno odobreno od strane države članice u kojoj je to udruženje osnovano ili javna služba predmetne države članice,
                           međutim, države članice mogu također odrediti da istu vodi uzgojna organizacija koja je službeno odobrena od strane države članice u kojoj je takva organizacija osnovana,

                           —

                           u koju su određene pasmine uzgojno valjanih svinja čistih pasmina, upisane ili registrirane uz navođenje njihovih predaka;

               (d)

                  uzgojni upisnik: svaka knjiga, datoteka ili sredstvo s podacima:

                           —

                           koje vodi bilo uzgojno udruženje, uzgojna organizacija ili privatno poduzeće koje je službeno odobreno od strane države članice u kojoj je to udruženje, organizacija ili poduzeće osnovano ili od strane javne službe odnosne države članice,

                           —

                           u koji su upisane uzgojno valjane hibridne svinje uz navođenje njihovih predaka.

         POGLAVLJE II.

      Pravila kojima se uređuje trgovina unutar Zajednice uzgojno valjanim svinjama čistih pasmina

   Članak 2.
   1.   Države članice ne smiju zabraniti, ograničiti ili priječiti zbog zootehničkih razloga:

               —

               trgovina unutar Zajednice uzgojno valjanim svinjama čistih pasmina ili njihovim sjemenom, jajnim stanicama i embrijima,

               —

               uspostavljanje matičnih knjiga pod uvjetom da one udovoljavaju uvjetima propisanim sukladno članku 6.,

               —

               službeno odobravanje uzgojnih udruženja ili uzgojnih organizacija sukladno članku 1. stavku (c) koje uspostavljaju ili vode matične knjige sukladno članku 6.

         2.   Međutim, države članice mogu nastaviti primjenjivati svoje nacionalne odredbe koje su sukladne općim pravilima Ugovora do stupanja na snagu odnosnih odluka Zajednice iz članaka 3., 5. i 6.
   Članak 3.
   Vijeće, djelujući kvalificiranom većinom na prijedlog Komisije, donosi najkasnije 31. prosinca 1990. odredbe Zajednice o odobravanju za uzgoj uzgojno valjanih svinja čistih pasmina.
   Članak 4.
   1.   Uzgojna udruženja i/ili uzgojne organizacije iz članka 1. stavka (c) koje su službeno odobrene od strane države članice i/ili javne službe države članice ne mogu se suprotstaviti upisu u svoje matične knjige uzgojno valjanih svinja čistih pasmina iz drugih država članica pod uvjetom da one udovolje zahtjevima propisanim sukladno članku 6.
   2.   Međutim, države članice mogu zahtijevati ili dozvoliti određenim uzgojno valjanim svinjama čistih pasmina dopremljenim iz druge države članice i koje imaju posebna svojstva koja ih razlikuju od populacije iste pasmine u državi članici odredišta, upis u zaseban odjeljak matične knjige za pasminu kojoj pripadaju.
   Članak 5.
   Države članice mogu zahtijevati da uzgojno valjane svinje čistih pasmina te sjeme, jajne stanice i embriji tih životinja budu u trenutku njihova plasmana na tržište praćeni certifikatima sastavljenim sukladno članku 6.
   Članak 6.
   1.   Sukladno postupku propisanom u članku 11. utvrđuje se sljedeće:

               —

               postupci za praćenje proizvodnosti i ocjenu genetske vrijednosti uzgojno valjanih svinja čistih pasmina,

               —

               kriteriji koji uređuju uspostavljanje matične knjige,

               —

               kriteriji koji uređuju upis u matične knjige,

               —

               kriteriji za odobravanje i nadziranje uzgojnih udruženja i/ili uzgojnih organizacija sukladno članku 1. stavku (c) koji uspostavljaju ili vode matične knjige,

               —

               certifikat iz članka 5.

         2.   Do stupanja na snagu odredbi iz stavka 1., praćenje iz prve alineje stavka 1. koje se službeno provodi u svakoj državi članici i matične knjige priznaju ostale države članice.
   POGLAVLJE III.

      Pravila kojima se uređuje promet unutar Zajednice uzgojno valjanim hibridnim svinjama

   Članak 7.
   1.   Države članice ne smiju zabraniti, ograničiti ili priječiti iz zootehničkih razloga:

               —

               trgovina unutar Zajednice uzgojno valjanim hibridnim svinjama ili njihovim sjemenom, jajnim stanicama i embrijima,

               —

               uspostavljanje uzgojnih upisnika pod uvjetom da isti udovoljavaju uvjetima propisanim sukladno članku 10.,

               —

               službeno odobravanje uzgojnih udruženja i/ili uzgojnih organizacija i/ili privatnim poduzećima sukladno članku 1. stavku (d) koja uspostavljaju ili vode uzgojne upisnike sukladno članku 10.

         2.   Međutim, države članice mogu nastaviti primjenjivati svoje nacionalne odredbe koje su sukladne općim pravilima Ugovora do stupanja na snagu odnosnih odluka Zajednice iz članaka 8., 9. i 10.
   Članak 8.
   Vijeće, kvalificiranom većinom na prijedlog Komisije, donosi najkasnije 31. prosinca 1990. odredbe Zajednice o odobravanju za uzgoj uzgojno valjanih hibridnih svinja.
   Članak 9.
   Države članice mogu zahtijevati da uzgojno valjane hibridne svinje te sjeme, jajne stanice i embriji tih životinja budu praćeni u trenutku njihova plasmana na tržište certifikatima izrađenim sukladno članku 10.
   Članak 10.
   1.   Sukladno postupku propisanom u članku 11. utvrđuje se sljedeće:

               —

               postupci za praćenje proizvodnosti i ocjenu genetske vrijednosti uzgojno valjanih hibridnih svinja,

               —

               kriteriji koji uređuju uspostavljanje uzgojnih upisnika,

               —

               kriteriji koji uređuju upis u uzgojne upisnike,

               —

               kriteriji za odobravanje i nadziranje uzgojnih udruženja i/ili uzgojnih organizacija i/ili privatnih poduzeća sukladno članku 1. stavku (d) koji uspostavljaju ili vode uzgojne upisnike,

               —

               certifikat iz članka 9.

         2.   Do stupanja na snagu odredbi iz stavka 1., praćenje iz prve alineje stavka 1. koje se službeno provodi u svakoj državi članici i uzgojne upisnike priznaju ostale države članice.
   POGLAVLJE IV.

      Opće odredbe

   Članak 11.
   1.   Prilikom postupanja prema postupku iz ovog članka, predmeti se bez odlaganja upućuju od strane predsjedavajućeg, bilo na njegovu vlastitu inicijativu ili na zahtjev države članice, Stalnom odboru za zootehniku (dalje u tekstu „Odbor”) koji je osnovan u skladu s Odlukom 77/505/EEZ.
   2.   Unutar Odbora glasovi država članica se ponderiraju sukladno članku 148. stavku 2. Ugovora. Predsjednik ne glasa.
   3.   Predstavnik Komisije podnosi na usvajanje nacrt mjera. Odbor dostavlja svoje mišljenje o tim mjerama unutar roka koji utvrđuje predsjednik sukladno žurnosti predmeta. Mišljenja se usvajaju većinom od 54 glasa.
   4.   Komisija usvaja mjere i primjenjuje ih odmah kada su one sukladne mišljenju odbora.
   Ako predviđene mjere nisu sukladne mišljenju odbora ili ako mišljenje nije dostavljeno, Komisija bez odlaganja predlaže Vijeću mjere na usvajanje.
   Vijeće usvaja mjere kvalificiranom većinom. Ako u roku od tri mjeseca od dana kada mu je prijedlog dostavljen, Vijeće nije usvojilo nikakve mjere, Komisija usvaja predložene mjere i primjenjuje ih odmah.
   Članak 12.
   Do provedbe pravila Zajednice po predmetu, zootehnički uvjeti koji se primjenjuju na uvoz uzgojno valjanih svinja čistih pasmina i uzgojno valjanih hibridnih svinja iz trećih zemalja ne smiju biti povoljniji od onih koji uređuju trgovinu unutar Zajednice.
   Članak 13.
   Države članice donose zakone i druge propise potrebne za usklađivanje s ovom Direktivom najkasnije 1. siječnja 1991. One o tome odmah obavješćuju Komisiju.
   Međutim, Kraljevina Španjolska i Portugalska Republika imaju na raspolaganju dodatni rok u trajanju od dvije godine unutar kojeg se trebaju uskladiti s ovom Direktivom, osim u slučajevima kada Vijeće, djelujući kvalificiranom većinom po prijedlogu Komisije, odluči produžiti ovu iznimku.
   Članak 14.
   Ova je Direktiva upućena državama članicama.

      Sastavljeno u Bruxellesu 19. prosinca 1988.

            Za Vijeće

            Predsjednik

         Y. POTTAKIS

      (1)  SL C 44, 21.2.1980., str. 12.

      (2)  SL C 147, 16.6.1980., str. 34.

      (3)  SL C 182, 21.7.1980., str. 5.

      (4)  SL L 206, 12.8.1977., str. 11.


title: Direktiva Komisije 2014/38/EU оd 10. ožujka 2014. o izmjeni Priloga III. Direktivi 2008/57/EZ Europskog parlamenta i Vijeća u pogledu zagađenja bukom  Tekst značajan za EGP

text:
               11.3.2014

               HR

               Službeni list Europske unije

               L 70/20

      DIREKTIVA KOMISIJE 2014/38/EU
   оd 10. ožujka 2014.
   o izmjeni Priloga III. Direktivi 2008/57/EZ Europskog parlamenta i Vijeća u pogledu zagađenja bukom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), posebno njezin članak 30. stavak 3.,
   budući da:

               (1)

               Trebaju se izbjegavati stroži nacionalni zahtjevi koji se tiču buke novih i poboljšanih željezničkih vozila jer bi to negativno utjecalo na interoperabilnost željezničkog sustava. Stoga se u odlukama Komisije 2008/232/EZ (2) i 2011/229/EU (3) donesenima prema Direktivi 2008/57/EZ određuju najveće razine buke za nova konvencionalna željeznička vozila i željeznička vozila velikih brzina.

               (2)

               Točkom 1.4.4. Priloga III. Direktivi 2008/57/EZ predviđa se da rad željezničkog sustava mora poštovati postojeće propise o zagađenju bukom. Ključni zahtjev nužan je kako bi se specificirali osnovni parametri za buku kako je propisano u točkama 4.2.1., 4.2.2. i 4.2.3. Priloga Odluci 2011/229/EU te u točkama 4.2.6.5.2., 4.2.6.5.3., 4.2.6.5.4. i 4.2.7.6. Priloga Odluci 2008/232/EZ.

               (3)

               Točka 1.4.4. Priloga III. Direktivi 2008/57/EZ odnosi se na postojeće propise koji nisu nadalje specificirani. Stoga, kako bi se izbjegla dvosmislenost te odredio predviđeni opći cilj ove Direktive, ova se točka treba izmijeniti.

               (4)

               Mjere predviđene ovom Direktivom u skladu su s mišljenjem Odbora osnovanog na temelju članka 29. stavka 1. Direktive 2008/57/EZ,

         DONIJELA JE OVU DIREKTIVU:
   Članak 1.
   Točka 1.4.4. Priloga III. Direktivi 2008/57/EZ zamjenjuje se sljedećim:

                  „1.4.4.

                  Konstrukcija i rad željezničkog sustava ne smije dovesti do nedopuštene razine emisije buke koju on proizvede:

                              —

                              u područjima blizu željezničke infrastrukture, kako je definirano u članku 3. Direktive 2012/34/EU, te

                              —

                              u vozačevoj kabini.”

   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 1. siječnja 2015. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   3.   Obveze prenošenja i provedbe ove Direktive ne primjenjuju se na Republiku Cipar i Republiku Maltu sve dok se na njihovim državnim područjima ne uspostavi željeznički sustav.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 10. ožujka 2014.

            Za Komisiju

            Predsjednik

         José Manuel BARROSO

      (1)  SL L 191, 18.7.2008., str. 1.

      (2)  Odluka Komisije 2008/232/EZ od 21. veljače 2008. o tehničkim specifikacijama za interoperabilnost podsustava „željezničkih vozila” transeuropskog željezničkog sustava velikih brzina (SL L 84, 26.3.2008., str. 132.).

      (3)  Odluka Komisije 2011/229/EU od 4. travnja 2011. o tehničkim specifikacijama interoperabilnosti podsustava „željeznička vozila – buka” transeuropskog konvencionalnog željezničkog sustava (SL L 99, 13.4.2011., str. 1.).


title: 71/347/EEZ: Direktiva Vijeća od 12. listopada 1971. o usklađivanju zakonodavstava država članica u odnosu na mjerenje hektolitarske mase žitarica

text:
               13/Sv. 016

               HR

               Službeni list Europske unije

               3

         31971L0347

               L 239/1

               SLUŽBENI LIST EUROPSKE UNIJE

               12.10.1971.

      DIREKTIVA VIJEĆA

   od 12. listopada 1971.
   o usklađivanju zakonodavstava država članica u odnosu na mjerenje hektolitarske mase žitarica
   (71/347/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora (2),
   budući da se instrumenti i metode koji se upotrebljavaju u državama članicama za mjerenje hektolitarske mase žitarica razlikuju od jedne do druge države članice te izravno utječu na funkcioniranje zajedničkog tržišta; budući da će usklađivanje zakonodavstava u tom području olakšati trgovinu ne samo žitaricama nego i mjernim instrumentima;
   budući da je u tu svrhu preporučljivo definirati posebnu značajku nazvanu „EEZ hektolitarska masa” i utvrditi tehničke zahtjeve koje moraju zadovoljiti etalonski instrumenti koji se upotrebljavaju za određivanje te referentne vrijednosti;
   budući da mjerni instrumenti čija se točnost definira u odnosu na točnost etalonskih instrumenata i koji podliježu nadzoru predviđenom Direktivom Vijeća od 26. srpnja 1971. (3) o usklađivanju zakonodavstava država članica u odnosu na mjerne instrumente i metode mjeriteljskog nadzora, daju zadovoljavajuće jamstvo za opravdanje njihove zakonske uporabe u svim državama članicama; budući da se, prema tomu, tim mjernim instrumentima može trgovati u cijeloj Zajednici;
   budući da je, što se tiče trgovine između država članica, potrebno zabraniti mjerenje hektolitarske mase u skladu s različitim odredbama i praksama koje se sada primjenjuju u Zajednici; budući da će isključiva i obvezatna uporaba EEZ hektolitarske mase u svim državama članicama spriječiti nesporazume oko metode mjerenja u trgovini unutar Zajednice,
   DONIJELO JE OVU DIREKTIVU:
   Članak 1.
   Ova se Direktiva odnosi na:

               (a)

               određivanje značajke žitarica koja se naziva: „masse à l'hectolitre CEE”, „EEG natuurgewicht”, „EWG-Schüttdichte”, „peso ettolitrico CEE”, „EEC standard mass per storage volume” (EEZ hektolitarska masa);

               (b)

               zahtjeve za tehničku konstrukciju i korištenje referentnog etalonskog instrumenta koji se upotrebljava za određivanje EEZ hektolitarske mase;

               (c)

               uvjete koje moraju ispunjavati radni instrumenti koji se upotrebljavaju za mjerenje EEZ hektolitarske mase.

         Članak 2.
   1.   EEZ hektolitarska masa jednaka je omjeru mase izražene u kilogramima i obujma izraženog u hektolitrima, kako je određena za neku vrstu žitarica mjerenjem instrumentom i prema metodi, koji su u skladu s odredbama ove Direktive.
   2.   „Referentna” EEZ hektolitarska masa jednaka je EEZ hektolitarskoj masi kako je određena mjerenjem pomoću etalonskog instrumenta Zajednice ili nacionalnog etalonskog instrumenta koji su konstruirani i upotrebljavaju se u skladu s poglavljima I. i II. Priloga I.
   3.   Referentna EEZ hektolitarska masa izražava se u kilogramima po hektolitru s dva decimalna mjesta.
   Članak 3.
   1.   Etalonski instrument Zajednice mora se pohraniti u mjeriteljskoj službi Savezne Republike Njemačke. Nacionalni etalonski instrumenti moraju se, u skladu s Prilogom I., provjeravati barem svakih deset godina prema etalonskom instrumentu Zajednice i ugađati prema njemu pomoću etalonskog instrumenta istog tipa koji se može prevoziti.
   2.   Etalonski instrument koji se može prevoziti instrument je bez uređaja za vaganje, ali inače ima potpuno iste značajke kao etalonski instrument Zajednice i nacionalni etalonski instrumenti.
   Članak 4.
   1.   Za potrebe trgovanja naziv EEZ hektolitarska masa može se upotrebljavati samo za označivanje značajki žitarice koja se mjeri instrumentima u skladu sa zahtjevima ove Direktive.
   2.   Za potrebe trgovanja žitaricama među državama članicama značajka koja se naziva hektolitarskom masom može biti samo gore definirana EEZ hektolitarska masa.
   Članak 5.
   Mjerni instrumenti koji se za potrebe trgovanja upotrebljavaju za određivanje EEZ hektolitarske mase žitarica moraju ispunjavati zahtjeve iz Priloga II.
   Oni podliježu EEZ tipnom odobrenju i EEZ prvoj ovjeri.
   Oni se konstruiraju i upotrebljavaju u skladu s uvjetima specificiranim u certifikatu o EEZ tipnom odobrenju.
   Oni moraju nositi EEZ oznake i znakove.
   Članak 6.
   Nijedna država članica ne smije odbiti, zabraniti ili ograničiti stavljanje na tržište ili u uporabu mjerne instrumente koji se upotrebljavaju za određivanje EEZ hektolitarske mase kad takvi instrumenti nose znak EEZ tipnog odobrenja i oznaku EEZ prve ovjere.
   Članak 7.
   1.   Države članice donose zakone i druge propise potrebne za usklađivanje s ovom Direktivom u roku osamnaest mjeseci od njezina priopćenja i o tome odmah obavješćuju Komisiju.
   2.   Države članice osiguravaju da Komisija bude obaviještena o tekstovima glavnih odredaba nacionalnog prava koje donesu u području na koje se odnosi ova Direktiva.
   Članak 8.
   Ova je Direktiva upućena državama članicama.

      Sastavljeno u Luxembourgu 12. listopada 1971.

            Za Vijeće

            Predsjednik

         L. VIGLIANESI

      (1)  SL C 63, 28.5.1969., str. 27.

      (2)  SL C 4, 14.1.1969., str. 4.

      (3)  SL L 202, 6.9.1971., str. 1.
   PRILOG I.
   ETALONSKI INSTRUMENTI KOJI SE UPOTREBLJAVAJU ZA MJERENJE EEZ HEKTOLITARSKE MASE ŽITARICA
   I.   KONSTRUKCIJSKI ZAHTJEVI
   1.   Etalonski se instrument sastoji od obujamske mjere, uređaja za punjenje, uređaja za ravnanje, uređaja za vaganje i spremnika za punjenje.
   Svi dijelovi instrumenta moraju biti konstruirani čvrsto i pažljivo; sve površine koje dolaze u dodir sa zrnjem moraju biti glatke i izrađene od praktički stabilnog metala, npr. mjedi ili nehrđajućeg čelika dostatne debljine da zadrže oblik pri normalnoj uporabi.
   2.   Obujamska mjera

   2.1.   Obujamska mjera ima oblik uspravnog kružnog valjka; njegov je gornji rub ravno brušen duž ravnine okomite na njegovu os.
   2.2.   Tijekom operacije punjenja obujamska mjera uvijek je u istome položaju ispod uređaja za punjenje.
   2.3.   Iznad obujamske mjere, kad je u položaju punjenja, pričvršćen je prsten za punjenje koji je montiran duž iste osi i ima unutarnji promjer isti kao i obujamska mjera. Nož ravnala kreće se malim razmakom između tih dviju sastavnica.
   3.   Uređaj za punjenje

   3.1.   Uređaj za punjenje sastoji se od lijevka za punjenje opremljenog uređajem za zatvaranje i uređajem za regulaciju.
   3.2.   Lijevak za punjenje ima oblik krnjeg stošca na koji je pričvršćen gornji valjkasti dio i donja sužena sapnica za pražnjenje opremljena uređajem za zatvaranje.
   3.3.   Lijevak za punjenje nepomičan je, tako da je u položaju punjenja njegova os okomita i da se podudara s osi obujamske mjere.
   3.4.   Uređaj za regulaciju ima pomno specificiran profil. On se pruža prema dolje u donju sapnicu za pražnjenje, a njegov se položaj može ugađati u okomitom smjeru. Njegova se os podudara s osi lijevka za punjenje.
   4.   Uređaj za ravnanje

   4.1.   Uređaj za ravnanje sastoji se od noža za ravnanje, vodilice i vučnog uređaja.
   4.2.   Nož za ravnanje je ravan, vodoravan i zadržava svoj oblik tijekom uporabe.
   4.3.   Vodilica ograničuje nož za ravnanje tako da se on kreće između donjeg ruba prstena za punjenje i gornjeg oboda obujamske mjere.
   4.4.   Vučni uređaj stavlja nož za ravnanje u neprekinuto kretanje kroz zrnje.
   4.5.   Nakon punjenja i vaganja obujamske mjere višak zrnja na nožu za ravnanje u prstenu za punjenje sakuplja se u spremnik.
   5.   Uređaj za vaganje

   5.1.   Obujamska mjera napunjena zrnjem važe se na istokračnoj vagi kapaciteta 50 kg.
   5.2.   Masa platforme za utege na vagi uravnotežuje praznu obujamsku mjeru.
   6.   Opći sklop

   6.1.   Različiti dijelovi instrumenta, za razliku od obujamske mjere i vage, pričvršćuju se na okvir tako da gornji rub obujamske mjere u položaju punjenja bude vodoravan.
   6.2.   Okvir instrumenta opremljen je viskom od barem 500 mm duljine ili libelom. Kad je gornji rub obujamske mjere u položaju punjenja vodoravan, pokazivanje tih uređaja mora biti između referentnih oznaka.
   7.   Dimenzije pojedinih sastavnica

                  Obujamska mjera

               Unutarnji promjer

               295 mm ± 1 mm

               Obujam

               20 l ± 0,01 l

               Udaljenost između unutarnje površine dna mjere i donjeg ruba stožaste sapnice za pražnjenje na donjoj strani lijevka za punjenje

               500 mm ± 2 mm

               Udaljenost između noža uređaja za ravnanje i ruba obujamske mjere

               0,5 mm ± 0,2 mm

                  Prsten za punjenje

               Unutarnji promjer

               295 mm ± 1 mm

                  Lijevak za punjenje

               Duljina osi gornjega valjkastog dijela

               120 mm ± 2 mm

               Duljina osi stožastog dijela

               240 mm ± 1 mm

               Duljina osi donje stožaste sapnice za pražnjenje

               80 mm ± 0,5 mm

               Ukupna duljina osi lijevka

               440 mm ± 3 mm

               Unutarnji promjer gornjega valjkastog dijela

               390 mm ± 1 mm

               Unutarnji promjer stožaste sapnice za pražnjenje

               Na gornjoj strani (g’)

               84,5 mm ± 0,5 mm

               Na donjoj strani (g”)

               86,5 mm ± 0,5 mm

               Razlika g”– g’

               2 mm ± 0,5 mm

                  Uređaj za regulaciju

               Promjer štapa

               11 mm ± 0,2 mm

               Polumjer grla

               16 mm ± 0,5 mm

               Visina valjkastog dijela

               5 mm ± 0,5 mm

               Promjer valjkastog dijela

               33 mm ± 0,2 mm

                  Uređaj za ravnanje

               Masa utega za vučenje

               5 kg ± 0,1 kg

                  Spremnik za punjenje

               Obujam do ruba

               24 l ± 0,1 l

         8.   Slika

   Etalonski instrument prikazan je na priloženoj shemi.
   II.   UPUTE ZA RAD
   Zrnje žitarice koju treba mjeriti ne smije imati nečistoća te mora biti približno na temperaturi okoline. Ono mora biti osušeno zrakom, tj. u higroskopnoj ravnoteži s okolnim zrakom. U tu se svrhu ono raširi u tanak sloj i mirno drži oko deset sati prije prenošenja.
   Relativna vlažnost zraka u okolini ne smije biti veća od 60 %.
   Hektolitarska masa ovisi o količini zrnja koje se upotrebljava i načinu na koji se prenosi u lijevak za punjenje. Stoga treba primjenjivati ovaj postupak:
   Obujamska mjera 1 (vidjeti priloženu shemu) postavi se u položaj za punjenje, tako da se njezina os podudara s osi prstena za punjenje 2 i lijevka za punjenje 3 te se pokrene poluga 15 tako da se pomoću blokirne šipke 16 obujamska mjera blokira u tome položaju. Nož za ravnanje 9 pomakne se u polazni položaj i u položaju se zadrži zasunom 12. Nožne vijke 19 treba upotrijebiti za ugađanje okvira 20 tako da gornji rub obujamske mjere 1 tijekom punjenja bude u vodoravnoj ravnini.
   Tada se 24 litre zrnja stavlja u spremnik za punjenje (nije prikazan na shemi) i uspe u lijevak za punjenje 3 nakon što se provjeri da je uređaj za zatvaranje 4 stožaste sapnice za pražnjenje 8 u zatvorenome položaju. Tada se izvlači klin 5 kako bi se otvorio uređaj za zatvaranje 4 (koji se tada drži otvoren kukom 6) i pusti da zrnje teče u obujamsku mjeru 1 koja stoji na kolicima 14. Taj se protok štiti od vanjskih utjecaja ovratnikom 2a. Nosač 14a sprečava deformiranje tračnica duž kojih se kreću valjci kolica 14.
   Ostatak zrnja (približno 4 litre), koje se punilo u lijevak 3 kako bi se osiguralo ravnomjerno punjenje obujamske mjere 1, zadržava se u prstenu za punjenje 2 nakon što se mjera potpuno napuni. Da bi se taj ostatak odvojio od sadržaja obujamske mjere 1, otvori se zasun 12 koji se kreće oko osovine pričvršćene na prečku 11 kako bi se oslobodio nož za ravnanje 9. Prednji brid noža za ravnanje koji se stavlja u pokret utegom za vučenje 13 dostatno je oštar da odreže svo zrnje na rubu obujamske mjere 1 koje može sprečavati pravilno ravnanje. Kad nož za ravnanje 9 dosegne svoj konačni položaj, treba upotrijebiti polugu 15 da se izvuče obujamska mjera 1 koja stoji na kolicima 14, ukloniti mjeru s tih kolica, postaviti je na vagu i izvagati njezin sadržaj u granicama od ± 5 g.
   Nož za ravnanje 9 zatim se povlači natrag na svoj početni položaj tako da višak zrnja koje leži na tom nožu padne u spremnik 17; svo rasuto zrnje vodi se u spremnik pomoću omotača 18. Nakon otpuštanja kuke 6 zakretanjem ručnog kola 4a zatvara se uređaj za zatvaranje 4.
   Ako na istome uzorku treba provesti drugo mjerenje, zrnje iz obujamske mjere treba temeljito promiješati s onim iz spremnika.
   Da bi se dobila hektolitarska masa u kg/hl, vrijednost N koju pokazuje uređaj za vaganje podijeli se s 0,2 hl.
   III.   PROVJERA I UGAĐANJE
   1.   Dimenzije i obujmi

   Dimenzije i obujmi dani pod točkom I.7 provjeravaju se instrumentima prikladne točnosti.
   2.   Provjera funkcioniranja

   Nacionalni etalonski instrumenti moraju se provjeravati prema etalonskomu instrumentu Zajednice i na odgovarajući način ugađati pomoću etalonskog instrumenta koji se može prevoziti.
   Za potrebe te provjere upotrebljava se čista pšenica vrste Manitoba čija su zrna približno okrugla. Ona mora imati hektolitarsku masu koja nije manja od 80 kg/hl te biti u higroskopnoj ravnoteži s okolnim zrakom. Provodi se šest mjernih operacija u skladu s uputama iz točke II. Ako P označuje etalonski instrument koji treba provjeriti, a N EEZ etalonski instrument, mjerenja se provode na sljedeći način:

               Usporedba br.

               1

               2

               3

               4

               5

               6

               Redoslijed instrumenata

               NP

               PN

               NP

               PN

               NP

               PN

         2.1.1.   Razlike između pojedinačnih vrijednosti danih pomoću P i njihove srednje vrijednosti ne smiju prelaziti ± 10 g.
   2.1.2.   Pogreška instrumenta jednaka je razlici između srednje vrijednosti od šest očitanja dane pomoću P i srednje vrijednosti od šest očitanja dane pomoću N. Najveća dopuštena pogreška jednaka je ± 10 g.
   2.1.3.   Ako se prekorače najveće dopuštene pogreške specificirane u točkama 2.1.1. ili 2.1.2., razlog može biti nedostatno homogeno zrnje; ono se stoga mora držati rasprostrto još približno deset sati na mjernome mjestu nakon čega se ponavlja provjera opisana u točki 2.1.
   2.1.4.   Ako se prekorači samo najveća dopuštena pogreška specificirana u točki 2.1.2., instrument se mora ugoditi.
   Očitanja koja daje instrument mogu se promijeniti pomakom uređaja za regulaciju 7 na viši ili niži položaj.
   Pomakne se uređaj za regulaciju 7 te se ponovi provjera opisana u točki 2.1.
   3.   Uređaj za vaganje

   3.1.   Za terete između 10 kg i 20 kg pogreška vage ne smije biti veća od ± 0,01 % tereta.
   3.2.   Zbroj pogrešaka upotrijebljenih utega ne smije biti veći od ± 0,02 % njihove nazivne mase.

      Legenda uz priloženi crtež

               1.

               Obujamska mjera

               2.

               Prsten za punjenje i ovratnik 2a

               3.

               Lijevak za punjenje

               4.

               Uređaj za zatvaranje i ručno kolo 4a

               5.

               Klin uređaja za zatvaranje

               6.

               Kuka uređaja za zatvaranje

               7.

               Regulacijski uređaj

               8.

               Stožasta sapnica za pražnjenje

               9.

               Nož za ravnanje

               10.

               Vodilica noža za ravnanje

               11.

               Prečka i nosač 11a

               12.

               Zasun noža za ravnanje

               13.

               Uteg za vučenje

               14.

               Kolica i nosač za tračnice 14a

               15.

               Poluga za kolica

               16.

               Štap za blokiranje

               17.

               Spremnik

               18.

               Omotač

               19.

               Nožni vijci

               20.

               Okvir

   PRILOG II.
   MJERNI INSTRUMENTI KOJI SE UPOTREBLJAVAJU ZA ODREĐIVANJE EEZ HEKTOLITARSKE MASE ŽITARICA
   1.   Mjerni instrumenti koji se upotrebljavaju za određivanje EEZ hektolitarske mase žitarica imaju ove značajke:

               (a)

               konstruirani su i proizvedeni tako da se osigura zadovoljavajuća ponovljivost i obnovljivost mjerenja;

               (b)

               najveća dopuštena pogreška hektolitarske mase jednaka je plus ili minus pet tisućinka od rezultata koji daje etalonski instrument;

               (c)

               najveća dopuštena relativna pogreška obujma spremnika koji se upotrebljava jednaka je plus ili minus dvije tisućinke;

               (d)

               najveća dopuštena relativna pogreška instrumenta za vaganje za izvaganu količinu jednaka je plus ili minus jedna tisućinka;

               (e)

               razlika između svakog rezultata dobivenog za određeno zrnje i srednje vrijednosti hektolitarske mase, kako je određena iz šest uzastopnih mjerenja, nije veća od plus ili minus tri tisućinke takve srednje vrijednosti.

         2.   Svaki instrument ima jasno vidljivu natpisnu pločicu na kojoj su čitljivim i neizbrisivim slovima navedeni sljedeći podaci:

               (a)

               znak EEZ tipnog odobrenja;

               (b)

               identifikacijska oznaka ili naziv proizvođača;

               (c)

               opis proizvođača, ako postoji;

               (d)

               identifikacijski broj i godina proizvodnje;

               (e)

               nazivni obujam obujamske mjere i upute za rad ili upućivanje na upute za rad.


title: Direktiva 2011/17/EU Europskog parlamenta i Vijeća od 9. ožujka 2011. o stavljanju izvan snage direktiva Vijeća 71/317/EEZ, 71/347/EEZ, 71/349/EEZ, 74/148/EEZ, 75/33/EEZ, 76/765/EEZ, 76/766/EEZ i 86/217/EEZ u vezi s mjeriteljstvom  Tekst značajan za EGP

text:
               13/Sv. 59

               HR

               Službeni list Europske unije

               197

         32011L0017

               L 071/1

               SLUŽBENI LIST EUROPSKE UNIJE

         DIREKTIVA 2011/17/EU EUROPSKOG PARLAMENTA I VIJEĆA
   od 9. ožujka 2011.
   o stavljanju izvan snage direktiva Vijeća 71/317/EEZ, 71/347/EEZ, 71/349/EEZ, 74/148/EEZ, 75/33/EEZ, 76/765/EEZ, 76/766/EEZ i 86/217/EEZ u vezi s mjeriteljstvom
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114.,
   uzimajući u obzir prijedlog Europske komisije,
   uzimajući u obzir mišljenje Europskoga gospodarskog i socijalnog odbora  (1),
   u skladu s redovnim zakonodavnim postupkom  (2),
   budući da:

               (1)

               U politikama Unije o boljoj regulaciji naglašena je važnost pojednostavljivanja nacionalnog zakonodavstva i zakonodavstva Unije kao bitnog elementa u poboljšanju konkurentnosti poduzeća i ostvarivanju ciljeva Lisabonske strategije.

               (2)

               Izvjestan broj mjernih instrumenata obuhvaćen je posebnim direktivama donesenima na temelju Direktive Vijeća 71/316/EEZ od 26. srpnja 1971. o usklađivanju zakonodavstava država članica u odnosu na zajedničke odredbe za mjerne instrumente i za metode mjeriteljskog nadzora  (3), koja je izmijenjena Direktivom 2009/34/EZ Europskog parlamenta i Vijeća od 23. travnja 2009. o zajedničkim odredbama za mjerne instrumente i za metode mjeriteljskog nadzora  (4).

               (3)

               Direktive Vijeća 71/317/EEZ od 26. srpnja 1971. o usklađivanju zakonodavstava država članica u odnosu na pravokutne utege od 5 kg do 50 kg srednje točnosti i valjkaste utege od 1 kg do 10 kg srednje točnosti  (5), 71/347/EEZ od 12. listopada 1971. o usklađivanju zakonodavstava država članica u odnosu na mjerenje hektolitarske mase žitarica  (6), 71/349/EEZ od 12. listopada 1971. o usklađivanju zakonodavstava država članica u odnosu na baždarenje cisterni na plovilima  (7), 74/148/EEZ od 4. ožujka 1974. o usklađivanju zakonodavstava država članica u odnosu na utege od 1 mg do 50 kg iznad srednje točnosti  (8), 75/33/EEZ od 17. prosinca 1974. o usklađivanju zakonodavstava država članica u odnosu na vodomjere za hladnu vodu  (9), 76/765/EEZ od 27. srpnja 1976. o usklađivanju zakonodavstava država članica u odnosu na alkoholometre i alkoholne areometre  (10), 86/217/EEZ od 26. svibnja 1986. o usklađivanju zakonodavstava država članica u odnosu na tlakomjere za gume za motorna vozila  (11), donesene na temelju Direktive 71/316/EEZ, tehnički su zastarjele, ne odražavaju posljednja dostignuća u mjeriteljskoj tehnologiji ili se odnose na instrumente koji nisu u skladu s tehnološkim razvojem i koji se sve manje upotrebljavaju. Nadalje, uz odredbe Unije mogu postojati i nacionalne odredbe.

               (4)

               Iako je Direktivom Vijeća 76/766/EEZ od 27. srpnja 1976. o usklađivanju zakonodavstava država članica u odnosu na alkoholne tablice  (12) predviđeno potpuno usklađivanje, većina njezina sadržaja uključena je u uredbe Unije o mjerenju alkohola vina i jakih alkoholnih pića, odnosno Uredbe Komisije (EEZ) br. 2676/90 od 17. rujna 1990. o utvrđivanju metoda Zajednice za analizu vina  (13) i Uredbe Komisije (EZ) br. 2870/2000 od 19. prosinca 2000. o utvrđivanju referentnih metoda Zajednice za analizu jakih alkoholnih pića  (14). Međunarodni standardi za alkoholne tablice jednaki su onima predviđenima u Direktivi 76/766/EEZ te mogu i nadalje predstavljati temelj za nacionalnu regulaciju.

               (5)

               Tehnički napredak i inovacije u vezi s mjernim instrumentima obuhvaćenima direktivama koje se stavljaju izvan snage u praksi će se osigurati dobrovoljnom primjenom izrađenih međunarodnih i europskih standarda ili primjenom nacionalnih odredaba o utvrđivanju tehničkih specifikacija na temelju takvih standarda ili, u skladu s načelima bolje izrade zakonodavstva, uključivanjem dodatnih odredaba u Direktivu 2004/22/EZ Europskog parlamenta i Vijeća od 31. ožujka 2004. o mjernim instrumentima  (15). Nadalje, sloboda kretanja na unutarnjem tržištu svih proizvoda obuhvaćenih direktivama koje se stavljaju izvan snage osigurava se zadovoljavajućom primjenom članaka 34., 35. i 36. Ugovora o funkcioniranju Europske unije i načela uzajamnog priznavanja.

               (6)

               Neovisno o tome, s obzirom na predstojeće preispitivanje Direktive 2004/22/EZ, prikladno je da se dovoljno rano utvrdi datum stavljanja izvan snage sedam direktiva kako bi se Europskom parlamentu i Vijeću omogućilo zauzimanje drukčijeg stajališta u vezi s bilo kojim preispitivanjem Direktive 2004/22/EZ.

               (7)

               Direktivu 71/349/EEZ treba staviti izvan snage.

               (8)

               Iako direktive 71/317/EEZ, 71/347/EEZ, 74/148/EEZ, 75/33/EEZ, 76/765/EEZ, 76/766/EEZ i 86/217/EEZ treba također što prije staviti izvan snage, njih se treba staviti izvan snage tek nakon što se procijeni treba li mjerne instrumente obuhvaćene područjem primjene tih direktiva uključiti u područje primjene Direktive 2004/22/EZ. Takvu procjenu Komisija treba provesti istodobno s izvješćem o provedbi Direktive 2004/22/EZ. U kontekstu te procjene, datum utvrđen za stavljanje izvan snage navedenih direktiva može se odgoditi kako bi se osigurala dosljednost zakonodavnog djelovanja Unije u području mjernih instrumenata. U svakom slučaju, stavljanje izvan snage navedenih direktiva treba početi proizvoditi učinak najkasnije 1. prosinca 2015.

               (9)

               Stavljanje izvan snage direktiva ne bi trebalo dovesti do bilo kakvih novih prepreka slobodi kretanja robe ili do dodatnih administrativnih opterećenja.

               (10)

               Stavljanje izvan snage direktiva ne bi trebalo utjecati na postojeća EZ tipna odobrenja i certifikate za EZ tipna odobrenja do isteka njihove valjanosti.

               (11)

               U skladu s točkom 34. Međuinstitucionalnog sporazuma o boljem zakonodavstvu  (16), države se članice potiče da za svoje potrebe i u interesu Zajednice sastave i objave vlastite tablice u kojima je na najbolji mogući način prikazana korelacija između ove Direktive i mjera za prenošenje,

         DONIJELI SU OVU DIREKTIVU:
   Članak 1.
   Ne dovodeći u pitanje članak 6. stavak 1., Direktiva 71/349/EEZ stavlja se izvan snage s učinkom od 1. srpnja 2011.
   Članak 2.
   U skladu s člankom 4. i ne dovodeći u pitanje članak 6. stavak 2., direktive 71/347/EEZ, 75/33/EEZ, 76/765/EEZ, 76/766/EEZ i 86/217/EEZ stavljaju se izvan snage s učinkom od 1. prosinca 2015.
   Članak 3.
   U skladu s člankom 4. i ne dovodeći u pitanje članak 6. stavak 3., direktive 71/317/EEZ i 74/148/EEZ stavljaju se izvan snage s učinkom od 1. prosinca 2015.
   Članak 4.
   Do 30. travnja 2011. Komisija na temelju izvješća koja su dostavila države članice ocjenjuje treba li mjerne instrumente obuhvaćene područjem primjene direktiva iz članaka 2. i 3. uključiti u područje primjene Direktive 2004/22/EZ i treba li na odgovarajući način prilagoditi prijelazne mjere i datum utvrđen za stavljanje izvan snage navedenih direktiva. Komisija podnosi izvješće Europskom parlamentu i Vijeću te prema potrebi u tu svrhu prilaže zakonodavni prijedlog.
   Članak 5.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. lipnja 2011. One Komisiji odmah dostavljaju tekst tih mjera.
   One te mjere primjenjuju od 1. srpnja 2011.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice donose i objavljuju zakone i druge propise potrebne za usklađivanje s člancima 2. i 3. do 30. studenoga 2015. One Komisiji odmah dostavljaju tekst tih mjera.
   One te mjere primjenjuju od 1. prosinca 2015.
   Kad države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 6.
   1.   EZ prve ovjere provedene i potvrde o baždarenju izdane do 30. lipnja 2011. u skladu s Direktivom 71/349/EEZ ostaju na snazi.
   2.   EZ tipna odobrenja i certifikati za EZ tipna odobrenja izdani do 30. studenoga 2015. u skladu s direktivama 71/347/EEZ, 75/33/EEZ, 76/765/EEZ i 86/217/EEZ ostaju na snazi.
   3.   Utezi koji su u skladu s Direktivom 71/317/EEZ i utezi koji su u skladu s Direktivom 74/148/EEZ mogu podlijegati EZ prvoj ovjeri u skladu s člancima 8., 9. i 10. Direktive 2009/34/EZ do 30. studenoga 2025.
   Članak 7.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 8.
   Ova je Direktiva upućena državama članicama.

      Sastavljeno u Strasbourgu 9. ožujka 2011.

            Za Europski parlament

            Predsjednik

         J. BUZEK

            Za Vijeće

            Predsjednica

         GYŐRI E.

      (1)  SL C 277, 17.11.2009., str. 49.

      (2)  Stajalište Europskog parlamenta od 15. prosinca 2010. (još nije objavljeno u Službenom listu) i Odluka Vijeća od 21. veljače 2011.

      (3)  SL L 202, 6.9.1971., str. 1.

      (4)  SL L 106, 28.4.2009., str. 7.

      (5)  SL L 202, 6.9.1971., str. 14.

      (6)  SL L 239, 25.10.1971., str. 1.

      (7)  SL L 239, 25.10.1971., str. 15.

      (8)  SL L 84, 28.3.1974., str. 3.

      (9)  SL L 14, 20.1.1975., str. 1.

      (10)  SL L 262, 27.9.1976., str. 143.

      (11)  SL L 152, 6.6.1986., str. 48.

      (12)  SL L 262, 27.9.1976., str. 149.

      (13)  SL L 272, 3.10.1990., str. 1.

      (14)  SL L 333, 29.12.2000., str. 20.

      (15)  SL L 135, 30.4.2004., str. 1.

      (16)  SL C 321, 31.12.2003., str. 1.